18. IN 20. 3. 2020

SPET JE ČAS ZA ŠPORT. TECI ENKRAT OKOLI HIŠE. POLOVICO NASLEDNJEGA KROGA SKAČI PO ENI NOGI, POLOVICO PO DRUGI. PAZI! SI ZAJČEK, KI GA LOVI LISICA. POLOVICO KROGA SKAČI SONOŽNO. UPAM, DA TI JE USPELO UITI LISIČKI.

S STARŠI/BRATCEM/SESTRICO SE IGRAJ IGRICO LISICA KAJ RADA JEŠ? KAKO?

PRIPRAVA: Z IZŠTEVANKO ALI DRUGAČE DOLOČIMO »LISIČKO«. OSTALI IGRALCI SO »PIŠČANČKI«. NARIŠEMO ČRTO, ZA KATERO SE POSTAVIJO PIŠČANČKI IN JE DOVOLJ ODDALJENA OD LISICE.
PRAVILA IGRE: PIŠČANČKI STOJIJO V VRSTI, VSI ENAKO ODDALJENI OD LISIČKE. IGRA SE ZAČNE Z VPRAŠANJEM PIŠČANČKA: »LISIČKA, KAJ RADA JEŠ?« LISICA PA SI IZMIŠLJUJE ODGOVORE NPR. »LUBENICO«, »JAJCA«, ITD. Z VSAKIM IZMIŠLJENIM ODGOVOROM, SE PIŠČANČKI PREMAKNEJO EN KORAK NAPREJ – PROTI LISIČKI. KO ODGOVORI "PIŠČANČKI", SE MORAJO PIŠČANČKI HITRO RAZBEŽATI IN SKRITI V OZNAČEN KOKOŠNJAK – VRNITI SE MORAJO ZA ČRTO, KJER SO STALI NA ZAČETKU. 
PIŠČANČEK, KI JE UJET (LISICA GA POJE), ZAPUSTI IGRO. KO LISIČKA POJE VSE PIŠČANČKE, SE IGRA KONČA IN JO NADALJUJE TISTI, KI GA JE LISIČKA ZADNJA UJELA.

VZAMI ŽOGO IN SI JO PODAJAJ S STARŠI/BRATCEM/SESTRICO. PRAVILEN MET JE IZNAD GLAVE.
MED PODAJANJEM SKUŠAJ ŽOGO UJETI Z OBEMA ROKAMA. Z VSAKO PODAJO POVEČAJ MEDSEBOJNO RAZDALJO.

ŽOGO MEČI Z ENO ROKO IZNAD GLAVE V STENO, DA SE ODBIJE IN JO ULOVI.

POVABI CELO DRUŽINO, DA SE ŽOGA S TABO. NAREDITE KROG, TI PA SE POSTAVI V SREDO KROGA. PODAJAJ ŽOGO SOIGRALCEM, TI PA TI MORAJO ŽOGO VRNITI. KDOR ŽOGE NE UJAME, ALI JE PRAVILNO NE VRŽE, MORA STATI NA ENI NOGI. ČE PRI NASLEDNJI PODAJI ŽOGO UJAME JE REŠEN, ČE PA PONOVNO ZGREŠI, MORA POČEPNITI, POKLEKNITI IN KONČNO SESTI NA TLA. KDO NA KONCU ŠE STOJI NA OBEH NOGAH? UPAM, DA JE USPELO RAVNO TEBI. NAVIJAM ZATE.

V PETEK PONOVI IGRE, METE IN VODENJE ŽOGE.

